Nice-aanval: SA-gesin se noue ontkoming | Maroela Media
Die Meistre-gesin se foto kort voor die aanval. Foto: Facebook
'n Paar minute later en dan sou 'n Suid-Afrikaanse gesin moontlik onder die slagoffers getel het van die dodelike aanval in Nice, Frankryk.
Henri Meistre het familielede en vriende op Facebook laat weet dat hy en sy gesin veilig is ná Donderdagaand se aanval waarin minstens 84 mense dood en tientalle beseer is. Volgens Meistre het die gesin oomblikke voordat die bestuurder van 'n wit vragmotor in 'n skare ingeploeg het, 'n foto geneem op die plek waar die vragmotor tot 'n stilstand gekom het.
"Ons het kort tevore lekkers gekoop by 'n klein straatkafee waarna ons die foto geneem het. Chaos het uitgebreek en ons almal het net weggehardloop van die promenade af." Meistre het verder gesê hy kan nie glo iemand kan dit aan onskuldige mense doen nie. "Dit is absoluut gruwelik."
Minstens 20 mense is steeds in 'n kritieke toestand ná die aanval. Die bestuurder van die vragmotor het vir sowat 2 km langs die stampvol promenade af gery en in die skare ingeploeg en op mense losgebrand. Die bestuurder is deur die polisie doodgeskiet. Volgens 'n identiteitsdokument wat in die vragmotor gevind is, was die bestuurder 'n 31-jarige man van Tunisië wat in Nice gewoon het.
"Dit is duidelik ons moet alles doen wat ons kan in die stryd teen terreur. Die hele Frankryk word bedreig deur Islamitiese terreur," het pres. Francois Hollande gesê. Hy het gesê Frankryk sal sy militêre aksie in Irak en Sirië verskerp.
Die noodtoestand wat sedert November se terreuraanvalle in Frankryk van krag was, is verder verleng.
Die vragmotor wat in die aanval gebruik is. Foto: AP Photo/Luca Bruno
President Francois Hollande. Foto: French Pool via AP)
Aag wat dis nie so groot "issue" nie, daar word weekliks wit boere en dorpsjapies in SA aangeval en vermoor en die wereld maak nie so groot bohaai daaroor nie.
Dit is skrikwekkend… terreur aanval , ja in SA word daar elke dag iemand vermoor… plaas aanvalle raak nie beter, net erger" gelukkig kon hul hierdie man tot stilstand bring. So bly dat die Suid- Afrikaanse gesin daarin kon slaag om weg te kom, en veilig is… soveel mense moes seer kry.. en dalk ook hul lewe verloor… vir wat ?? dit raak baie erg… Ons sal moet aanhou Bid en Glo..
Stop immigrasie. Ongelukkig sal onskuldige mense ly, maar die risiko is te groot
My vraag spreek nou van algehele onkunde, en ek sal graag wil hoor van mense wat in die buiteland woon of daar al ooit 'n boer of Afrikaner se moord op voorblaaie van koerante kom??
Gideon ek wil graag antwoord gee op jou vraag.
Nee, dit staan nie eers in enige koerant nie en ook nie op televisie nie en ook nie op die radio nie, mense weet absoluut nie wat in SA afspeel nie.